Yesu Gbenɔ Kɛ E Si Temi—Bɔ Nɛ O Ma Ná He Se Ha\nMUNYUHI NƐ KƆƆ HƐ MI MUNYU Ɔ HE Nɔ́ He Je Nɛ Wa Hia Kpɔmi\nMUNYUHI NƐ KƆƆ HƐ MI MUNYU Ɔ HE Yesu Gbenɔ Kɛ E Si Temi—Bɔ Nɛ O Ma Ná He Se Ha\nMUNYUHI NƐ KƆƆ HƐ MI MUNYU Ɔ HE A Maa Ye Yesu Gbenɔ Kaimi ɔ—Mɛni Be, Nɛ Jije A Maa Ye Ngɛ?\nSANEHI NƐ WA NÍ KANELI ƆMƐ BIƆ Anɛ Ista Ji Kristofohi A Gbijlɔ Niinɛ Lo?\nMUNYUHI NƐ KƆƆ HƐ MI MUNYU Ɔ HE Ní Tsumi Nɛ He Wa—E He Hia Lo?\nMUNYUHI NƐ KƆƆ HƐ MI MUNYU Ɔ HE O Bua Ma Nyɛ Maa Jɔ Ní Tsumi Nɛ He Wa He\nBAIBLO Ɔ TSAKEƆ NIHI A SI HIMI Ye Bua Jɔ Hetohi Nɛ A Ngɛ Heii Nɛ Sisi Numi Ngɛ He Nɛ Baiblo ɔ Kɛ Ha A He\nKANE NGƐ Acholi Afrikaans Albanian Amharic Arabic Armenian Aymara Bulgarian Cakchiquel (Central) Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitumbuka Chiyao Chokwe Cibemba Cinyanja Croatian Czech Dangme Danish Dutch Efik English Estonian Ewe Finnish French Ga Garifuna Georgian German Greek Guarani Haitian Creole Hausa Hebrew Hiligaynon Hiri Motu Hmong (White) Hungarian Iban Igbo Iloko Indonesian Isoko Italian Japanese Kazakh Kikamba Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Kwangali Kwanyama Lingala Lithuanian Luganda Lunda Luo Luvale Macedonian Malagasy Maltese Mam Mambwe-Lungu Maya Mazatec (Huautla) Mixe Moore Myanmar Nahuatl (Central) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nyaneka Nzema Ossetian Otetela Papiamento (Aruba) Papiamento (Curaçao) Persian Polish Portuguese Quechua (Bolivia) Quichua (Imbabura) Romanian Runyankore Russian Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Spania Sranantongo Swahili Swahili (Congo) Swedish Tagalog Tatar Thai Tigrinya Tiv Tlapanec Tok Pisin Totonac Tshiluba Tsonga Turkish Tuvaluan Twi Tzotzil Ukrainian Umbundu Venda Vietnamese Wayuunaiki Wolaita Xhosa Yoruba Zande Zapotec (Isthmus) Zulu\nHwɔɔmi Mɔ | April 2015\nHƐ MI MUNYU | YESU KPƆ̃Ɔ NƆ—KƐ JEƆ MƐNI MI?\n‘Mo he Nyɔmtsɛ Yesu nɛ o ye, nɛ a ma he o yi wami.’—Bɔfo Ɔmɛ A Ní Tsumi 16:31.\nBɔfo Paulo kɛ Sila nɛ a tu bua jɔmi munyu nɛ ɔ kɛ tsɔɔ pamitsɛmɛ a nɔ hyɛlɔ ko ngɛ Makedonia ma nɛ ji Filipi ɔ mi. Mɛni munyu nɛ ɔ tsɔɔ? Ke wa maa nu nɔ́ he je nɛ e he hia kaa wa ná Yesu mi hemi kɛ yemi loko a ma he wa yi wami kɛ je gbenɔ mi ɔ sisi ɔ, ja wa le nɔ́ he je nɛ wa gboɔ. Mo susu nɔ́ nɛ Baiblo ɔ tsɔɔ ɔ he nɛ o hyɛ.\nAbɔɛ adesahi kaa a gbo\n‘Jehanɛ Yehowa Mawu ngɔ nɔmlɔ ɔ kɛ ya to Eden ngmɔ ɔ mi, konɛ e hu mi nɛ e hyɛ nɔ. E wo lɛ mlaa ke, “Tso ɔmɛ nɛ ngɛ ngmɔ ɔ mi ɔ, o ma nyɛ maa ye eko tsuaa eko yiblii faa, ja tso ɔ nɛ haa nɔ leɔ kpakpa kɛ yayami ɔ pɛ. Koo ye jamɛ a tso ɔ yiblii; ligbi nɛ o maa ye eko ɔ, o ma gbo.”’—1 Mose 2:15-17.\nMawu ngɔ kekle nɔmlɔ Adam kɛ ya to Eden abɔɔ ɔ mi. Abɔɔ nɛ ɔ ji paradeiso, nɛ lohwehi kɛ tso slɔɔtohi babauu ngɛ mi. Tsohi nɛ woɔ yiblii ngɛ lejɛ ɔ nɛ Adam ma nyɛ maa ye eko faa. Se Yehowa Mawu de Adam ke e ko ye tso pɔtɛɛ ko nɔ yiblii, nɛ e bɔ lɛ kɔkɔ kaa ke e ye ɔ, e ma gbo.\nAnɛ Adam nu kɔkɔ bɔmi nɛ ɔ sisi lo? E le nɔ́ nɛ ji gbenɔ; ejakaa lohwehi gboɔ nɛ e naa. Ke ji kaa a bɔ Adam kaa e gbo ɔ, jinɛ sisi numi be kɔkɔ bɔmi nɛ Mawu kɛ ha lɛ ɔ he. Mohu ɔ, Adam yɔse kaa ke e bo Mawu tue nɛ e yi jamɛ a tso ɔ yiblii ɔ, e maa hi si daa—e be gboe.\nNi komɛ he ye kaa jamɛ a tso ɔ daa si kɛ ha bɔmi nami, se pi jã. Yehowa suɔ nɛ Adam kɛ e yo Hawa nɛ a “fɔ babauu” nɛ a ‘hyi zugba a nɔ tsuo, nɛ a ye nɔ.’ (1 Mose 1:28) Kɔkɔ bɔmi ɔ kɔ tso nitsɛnitsɛ he. Yehowa tsɛ tso ɔ ke, “tso ɔ nɛ haa nɔ leɔ kpakpa kɛ yayami,” ejakaa e daa si kɛ ha he blɔ nɛ Mawu ngɛ nɛ e kɛ tsɔɔ adesahi kpakpa kɛ yayami. Ke Adam yi tso ɔ nɔ yiblii ɔ, pi kaa e maa tsɔɔ kaa e peeɔ tue bumi kɛ haa Mawu kɛkɛ, se mohu, lɔ ɔ maa tsɔɔ hu kaa e suɔ Nɔ nɛ bɔ lɛ nɛ e jɔɔ lɛ babauu ɔ wawɛɛ.\nAdam gbo akɛnɛ e bui Mawu tue ɔ he je\n‘Nyumu ɔ lɛɛ Yehowa Mawu de lɛ ke, “O ye tso ɔ yiblii ɔ nɛ i de nyɛ ke nyɛ ko ye ɔ. . . . O maa nyla o hɛ mi latsa loko zugba a maa ba ní bɔ nɛ sa ha mo nɛ o ye. O maa pee enɛ ɔ daa kɛ yaa si a maa pu mo ngɛ zu ɔ nɛ i tĩ kɛ puɛ mo ɔ mi. Zu ji mo, nɛ o maa kpale kɛ ya zu mi ekohu.”’—1 Mose 3:17, 19.\nAdam ye tso nɛ a bɔ lɛ kɔkɔ kaa e ko ye ɔ. Tue gbomi nɛ ɔ ngɛ hɛdɔ wawɛɛ nitsɛ. Adam tsɔ atuã, e je blɔ nɛ e ma e hɛ kɛ fɔ ní kpakpahi tsuo nɛ Yehowa pee ha lɛ ɔ nɔ. Adam kua Yehowa kɛ gu tso ɔ yiblii nɛ e ye ɔ nɔ, nɛ e hla kaa e maa ye lɛ nitsɛ e he nɔ, nɛ nɔ́ nɛ maa je mi kɛ ba ji haomihi.\nAdam gbo kaa bɔ nɛ Yehowa de lɛ ɔ. Mawu ngɔ “zugba zu” kɛ bɔ Adam, nɛ e de lɛ ke e “maa kpale kɛ ya zu mi ekohu.” Benɛ Adam gbo ɔ, e ná we nɔmlɔ tso kpa, nɛ e yɛ mumihi a je ko. Benɛ e gbo ɔ, e ba pee nɔ́ nɛ wami be mi kaa bɔ nɛ wami be zu nɛ a tĩ kɛ bɔ lɛ ɔ mi ɔ.—1 Mose 2:7; Fiɛlɔ 9:5, 10.\nWa gboɔ ejakaa Adam ninahi ji wɔ\n“Nɔ kake lɛ pee yayami, nɛ yayami kɛ gbenɔ ba. Enɛ ɔ ha gbenɔ sã nimli tsuo, ejakaa nɔ tsuaa nɔ pee yayami.”—Roma Bi 5:12.\nAdam tue gbomi loo yayami ɔ ngɔ haomihi babauu kɛ ba. Pi adesa wami be tsuo nɛ ji jeha 70 loo 80 ɔ pɛ nɛ bɔ Adam benɛ e pee yayami ɔ, se hɛ nɔ kami kaa e maa hi si kɛ ya neneene ɔ hu bɔ lɛ. Jehanɛ hu, benɛ Adam pee yayami ɔ, e yi mluku hu, nɛ lɔ ɔ ha e bimɛ tsuo yi mluku.\nAdam bimɛ ji wɔ tsuo. Kɛ gu Adam nɔ ɔ, wa ná yayami kɛ gbenɔ kaa gbosi ní. Paulo tu wa haomi nɛ ɔ he munyu. E ngma ke: “Imi lɛɛ nɔmlɔ adesa kɛkɛ ji mi, nɛ yayami he mi nyɔguɛ. Hyɛ kaa ye ní ngɛ mɔbɔ! . . . Mɛnɔ ma he ye yi wami kɛ je nɔmlɔ tso nɛ kɛ nɔ yaa gbenɔ mi nɛ ɔ dɛ mi?” Paulo ha lɛ nitsɛ e sane bimi ɔ heto ke: ‘Sina ha Mawu kɛ gu wa Nyɔmtsɛ Yesu Kristo nɔ!’—Roma Bi 7:14, 24, 25.\nYesu ngɔ e wami ngɔ ha konɛ waa hi si kɛ ya neneene\n“Tsɛ ɔ tsɔ e Bi ɔ kɛ ba kaa je ɔ yi wami helɔ.”—1 Yohane 4:14.\nYehowa Mawu to blɔ nya konɛ e kɛ je nɔ́ nɛ je yayami mi kɛ ba a, nɛ e kɛ kpɔ wɔ kɛ je gbenɔ mi. Ngɛ mɛni blɔ nɔ? E tsɔ e Bi nɛ e suɔ lɛ ɔ kɛ je hiɔwe, nɛ a fɔ lɛ kaa adesa nɛ ye mluku kaa Adam. Se Yesu be kaa Adam, ejakaa “e pee we yayami ko.” (1 Petro 2:22) Akɛnɛ Yesu ye mluku he je ɔ, e be gbenɔ fɔ bumi sisi, nɛ jinɛ e ko hi si daa kaa adesa nɛ ye mluku.\nSe kɛ̃ ɔ, Yehowa ngmɛ blɔ nɛ Yesu he nyɛli ɔmɛ gbe lɛ. Ligbi etɛ se ɔ, Yehowa tle lɛ si nɛ e ha lɛ mumi nɔmlɔ tso bɔ nɛ pee nɛ e kpale kɛ ya hiɔwe ngɛ be nɛ sa mi. Yesu ngɔ e wami nɛ ye mluku ɔ he jua wami ɔ ya ha Mawu ngɛ hiɔwe kɛ kpɔ adesahi.Yehowa kplɛɛ afɔle sami ɔ nɔ, lɔ ɔ he ɔ, nihi nɛ ma ná Yesu mi hemi kɛ yemi ɔ ma ná neneene wami.—Roma Bi 3:23, 24; 1 Yohane 2:2.\nYesu ha wa nine su nɔ́ nɛ Adam ha nɛ e bɔ wɔ ɔ nɔ. E gbo ngɛ wa he konɛ waa hi si kɛ ya neneene. Baiblo ɔ de ke: ‘Yesu na gbenɔ mi amanehlu konɛ Mawu dloomi ɔ nya a, e ba gbo kɛ ha nihi tsuo.’—Hebri Bi 2:9.\nBlɔ nya tomi nɛ ɔ tsɔɔ wɔ Yehowa he ní babauu. E dami sane yemi nɛ nɔ kuɔ ɔ ha we nɛ adesahi nɛ a yi mluku ɔ nɛ a kpɔ mɛ nitsɛmɛ a he. Se suɔmi kɛ mɔbɔ nami nɛ e ngɛ ɔ ha nɛ e ngɔ nɔ́ ngua kɛ sã afɔle—e ngɔ e Bi ɔ kɛ ha kaa kpɔ mi nɔ́.—Roma Bi 5:6-8.\nA tle Yesu si kɛ je gbeje, nɛ a ma tle ni kpahi hu si\n‘Mawu tle Kristo si kɛ je gbeje, e pee kekleekle nɔ ngɛ nihi nɛ gbo ɔmɛ a kpɛti. Ejakaa kaa bɔ nɛ gbenɔ gu adesa nɔ kɛ ba a, jã nɔuu kɛ̃ adesa nɔ gbogboehi a si temi ɔ gu kɛ ba. Kaa bɔ nɛ nihi tsuo ngɛ Adam mi gboɔ ɔ, jã nɔuu kɛ̃ a ma tle nihi tsuo si ngɛ Kristo mi.’—1 Korinto Bi 15:20-22.\nAtsinyɛ jemi ko be he kaa Yesu ba hi si nɛ e gbo, se mɛni odase tsɔɔ kaa a tle lɛ si kɛ je gbeje? Odase ɔmɛ a kpɛti kake ji kaa benɛ a tle Yesu si ɔ, e je e he kpo kɛ tsɔɔ nihi babauu ngɛ be slɔɔtohi a mi kɛ he slɔɔtohi. E je e he kpo kɛ tsɔɔ nihi nɛ a he hiɛ pe 500 si kake. Bɔfo Paulo tu enɛ ɔ he munyu ngɛ sɛ womi nɛ e ngma kɛ ya ha Korinto bi ɔmɛ ɔ mi, nɛ e tsɔɔ kaa nihi nɛ a na Yesu ɔ a kpɛti ni komɛ ngɛ wami mi be nɛ e ngma sɛ womi ɔ. Lɔ ɔ tsɔɔ kaa jamɛ a ni ɔmɛ ma nyɛ maa ye nɔ́ nɛ a na kɛ nɔ́ nɛ a nu ɔ he odase.—1 Korinto Bi 15:3-8.\nBenɛ Paulo ngma kaa Kristo ji “kekleekle nɔ” ngɛ nihi nɛ a tle mɛ si ɔ a kpɛti ɔ, e ngɛ tsɔɔe kaa a ma tle ni kpahi hu si pee se. Yesu nitsɛ de ke be maa su nɛ ‘nihi tsuo nɛ ngɛ yɔkɔ ɔmɛ a mi’ ɔ maa “je kpo.”—Yohane 5:28, 29.\nE sa nɛ wa ná Yesu mi hemi kɛ yemi konɛ waa hi si kɛ ya neneene\n“Mawu suɔ je ɔ saminya, nɛ e ngɔ e Bi kake ɔ ngɔ ha, konɛ nɔ tsuaa nɔ nɛ heɔ lɛ yeɔ ɔ, e hɛ mi ko kpata, se mohu e na neneene wami.”—Yohane 3:16.\nBaiblo mi womi nɛ sɛ hlami ɔ tu bɔ nɛ gbenɔ plɛ kɛ ba nɛ Paradeiso ɔ laa a he munyu. Nɛ nyagbe womi ɔ tu be nɛ a ma kpata gbenɔ hɛ mi nɛ Mawu ma ha nɛ zugba a nɛ pee Paradeiso ekohu ɔ he munyu. Jamɛ a be ɔ mi ɔ, adesahi maa hi si kɛ ya neneene ngɛ bua jɔmi mi. Kpojemi 21:4 ɔ deɔ ke: “Nɔ ko be gboe hu.” Kuku 5 ɔ ma bɔ nɛ si womi nɛ ɔ ji anɔkuale ha a nɔ mi ke: “Anɔkuale munyu nɛ sa kaa a he ye ji nɛ ɔ nɛ.” Yehowa ma nyɛ maa ye e si womi ɔ nɔ kɛ pi si.\nAnɛ o he ye kaa “anɔkuale munyu nɛ sa kaa a he ye ji nɛ ɔ” lo? Ke jã a, lɛɛ moo kase Yesu Kristo he ní babauu nɛ o ná e mi hemi kɛ yemi. Ke o pee jã a, o ma ná Yehowa hɛ mi dloomi. E maa jɔɔ mo babauu amlɔ nɛ ɔ, nɛ o ma ná hɛ nɔ kami kaa o maa hi si kɛ ya neneene ngɛ Paradeiso zugba a nɔ, he nɛ “nɔ ko be gboe hu; nɔ ko be kɔmɔ yee hu; nɔ ko be ya foe hu, nɛ nɔ ko be nɔ́ nae hu” ɔ.\nApril 2015 | Yesu Kpɔ̃ɔ Nɔ—Kɛ Jeɔ Mɛni Mi?\nHWƆƆMI MƆ April 2015 | Yesu Kpɔ̃ɔ Nɔ—Kɛ Jeɔ Mɛni Mi?